# Unknown

misina

Материал представлен из коллекции электронной библиотеки «Писатели Чувашии – детям» – pchd21.ru

Электронная библиотека создана Чувашской республиканской детско-юношеской библиотекой – www.rdub21.ru – на средства гранта Президента Российской Федерации для поддержки творческих проектов общенационального значения в области культуры и искусства


Автор: Давыдов-Анатри Василий Иванович

Книга: Ача-пӑча сӑввисем.

Стихотворение: Ачасен садĕнче.


Атте ĕçлет заводра,

Анне ĕçлет станцăра.

Эпĕ куллен ирхине

Каяп ачасен садне.

Уçă сывлăш таврара,

Çĕнĕ пушмак урара;

Утап эпĕ васкаса,

Тухап Тури Çĕнкаса.

Умра шурă пысăк çурт,

Кунĕн-çĕрĕн хăй çап-çут:

Хĕвел вылять кăнтăрла,

Ильич лампи – каçпала.

Çурт умĕнче, пахчара,

Ача-пăча вăйăра.

Хăшĕ хăйăр купалать, –

Кĕтмен çĕртен сăрт пулать.

Çитет акă кăнтăрла,

Вăхăт – апат тумалла.

Унтан кăштах выртмалла,

Ыйхă тутлă – канмалла.

Хĕвел анма пуçласан,

Атте килет заводран.

Вăл çула май çак çурта

Кĕрет ялан ман пата.

Эпĕ аттепе пĕрле

Хăвăрт утап килелле.

Садра мĕн-мĕн тунине

Калас килет аннене.

Все тексты взяты из открытых источников и выложены на сайте для не коммерческого использования.


Все права на тексты принадлежат только их правообладателям.